laion/Wikipedia-Exotic huggingface dataset:
פאנדבוקס

פאנדבוקס בע"מ (באנגלית: Fundbox) היא חברת פינטק ישראלית, המציעה אשראי ותשלומים לעסקים קטנים ובינוניים בארצות הברית. החברה שהוקמה בינואר 2013 על ידי אייל שנער (יו"ר החברה, לאחר שכיהן כמנכ"ל עד 2020), יובל אריאב ותומר מיכאלי. מנכ"ל החברה מאז יולי 2020 הוא פראשנט פולוריה, שהצטרף לחברה ב-2016 וכיהן בה כ-COO ו-CPO. מנהל הפעילות בישראל הוא דרור יוסף. המשרד הראשי של החברה שוכן בסן פרנסיסקו, ולה משרד נוסף בדאלאס. החברה מספקת אשראי לעסקים קטנים אל מול חשבוניות בין עסקים (B2B) לפירעון עתידי (כלומר מאפשרת קבלת תשלום מיידי כאשר החשבונית היא, כמקובל, שוטף+30 או שוטף+60 וכדומה), וגובה עמלה וריבית תמורת שירות זה. התוכנה של החברה מתחברת למערכת הנהלת חשבונות של העסק, ובכך מאפשרת הזנה קלה של החשבונית וגם הערכה של הסיכון הכרוך בהעמדת אשראי לפיה. לפי דיווחיה, בשנת 2021 שירתה החברה יותר מ-325 אלף עסקים קטנים ובינוניים בארצות הברית. במהלך משבר הקורונה פיטרה החברה 15% מעובדיה וקיצצה בשכר מנהלים, אך בהמשך התאוששה. בנובמבר 2021 חצתה החברה לראשונה את רף 100 מיליון הדולר בהכנסות שנתיות חוזרות (אנ'). בנובמבר 2021 העסיקה החברה יותר מ-310 עובדים, מתוכם יותר מ-150 במרכז הפיתוח בתל אביב. באוקטובר 2022 פיטרה החברה כ-40% מעובדיה. באפריל 2014 גייסה החברה 17.5 מיליון דולר. במרץ 2015 גייסה החברה 40 מיליון דולר. בספטמבר 2015 גייסה החברה 50 מיליון דולר. בספטמבר 2019 גייסה החברה 176 מיליון דולר ובנוסף גייסה אשראי בסך 150 מיליון דולר. במאי 2020 גייסה החברה 20 מיליון דולר. בנובמבר 2021 גייסה החברה 100 מיליון דולר לפי שווי של 1.1 מיליארד דולר והפכה לחד-קרן. אתר האינטרנט הרשמי של פאנדבוקס פאנדבוקס, ברשת החברתית פייסבוק פאנדבוקס, ברשת החברתית אקס (טוויטר) פאנדבוקס, ברשת החברתית LinkedIn Simple pricing, באתר פאנדבוקס לתוכנות הנהלת חשבונות הנפוצות בארצות הברית: QuickBooks, FreshBooks, Xero, Indeed יניב אביטל, ‏אחרי הפיטורים וקיצוץ השכר בהנהלה: Fundbox מגייסת עוד 20 מיליון דולר, באתר Geektime‏, 26 במאי 2020 מאיר אורבך, יוניקורן נולד: סטארט-אפ הפינטק פאנדבוקס גייס 100 מיליון דולר, באתר כלכליסט, 30 בנובמבר 2021 מאיר אורבך, חברת הפינטק הישראלית פאנדבוקס מפטרת 150 עובדים - 40% מכוח האדם, באתר כלכליסט, 25 באוקטובר 2022 חן אידן, ‏Fundbox הישראלית מגייסת 17.5 מיליון דולר, באתר Geektime‏, 10 באפריל 2014 הילה חיימוביץ', ‏Fundbox הישראלית מגייסת 40 מיליון דולר, באתר Geektime‏, 19 במרץ 2015 יניב אביטל, ‏חצי שנה אחרי שגייסה 40 מיליון דולר, מגייסת Fundbox עוד 50 מיליון דולר, באתר Geektime‏, 10 בספטמבר 2015 עידן בן טובים, ‏חברת Fundbox הכריזה על אחד מהגיוסים הגדולים של השנה בהייטק הישראלי, באתר Geektime‏, 24 בספטמבר 2019 ג'ון בן-זקן, ‏חד קרן ישראלי חדש: פאנדבוקס גייסה לפי שווי של 1.1 מיליארד דולר, באתר "אנשים ומחשבים", 30 בנובמבר 2021
סמסונג גלקסי A10e

סמסונג גלקסי A10e (באנגלית: Samsung Galaxy A10e) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ביולי 2019, והושק באוגוסט 2019. המכשיר מצויד במסך מסוג מגע קיבולי "PLS TFT" בגודל 5.83 אינץ' ברזולוציית 720x1560 פיקסלים. המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 1.6 ג'יגה הרץ, וה-6 הנותרות פועלות בתדר עבודה של 1.35 ג'יגה הרץ. במכשיר ישנה מערכת על שבב מדגם Exynos 7884 עם תהליך 14 ננומטר. האחסון הפנימי של המכשיר הוא בנפח 32 ג'יגה בייט, שניתן להחריבו באמצעות כרטיס MicroSD עד ל-512 ג'יגה בייט. למכשיר יש זיכרון RAM בנפח 2 או 3 ג'יגה בייט. כמו כן, המכשיר מופעל על ידי סוללה בקיבולת 3000 מיליאמפר-שעה, שאינה ניתנת להסרה, במתח טעינה בן 5 וואט. המכשיר מצויד במערך בעל מצלמה אחורית אחת, ומצלמה אחת קדמית, הכולל: מצלמה אחורית ברזולוציה 8 מגה פיקסל; ומצלמה קדמית ברזולוציה 5 מגה פיקסל. המכשיר הושק כשמותקנת עליו מערכת ההפעלה אנדרואיד פאי בממשק המותאם של סמסונג - One UI 1.1, ניתן לשדרג לאנדרואיד 11 לממשק המותאם של סמסונג - One UI 3.0. אתר האינטרנט הרשמי של סמסונג גלקסי A10e Samsung Galaxy A10e - Full phone specifications, m.gsmarena.com Galaxy A10e: מפרט, מחיר והשקה, באתר Androidsis Samsung Galaxy A10e Review, PCMAG (באנגלית) Samsung Galaxy A10e (SM-A102U) מפרט טלפון מלא | מדדי משחק, סוללה ומצלמה, באתר www.mobilesum.com
רפאל מאמאן

רבי רפאל מאמאן (נפטר בי"ד בתשרי ה'תרמ"ב, 1881) כיהן כרבה של צפת וטבריה במחצית השנייה של המאה ה-19. נולד בעיר מקנס שבמרוקו לרבי שלמה מאמאן, מחכמי העיר. עלה עם משפחתו בשנת ה'תק"ס והתיישבו בטבריה. בשנת ה'תר"י מונה לרב ומו"ץ בעיר צפת. בשנת ה'תרל"ג, לאחר פטירת רבי חיים שמואל קונורטי רבה של טבריה, מונה רבי רפאל לרב ואב"ד של העיר. במשרה זו כיהן עד לשנת ה'תרמ"א. במקביל לכהונתו כרב עיר הוא עמד בראשות ישיבה בטבריה, מתלמידיו היה רבי יוסף שמואל אבואלעפייא, מחכמי העיר ורב בכמה ערים במרוקו. נפטר בי"ד בתשרי ה'תרמ"ב (1881) בנו שלמה - נסע כשד"ר טבריה לערי אלג'יריה בשנת ה'תר"ל. חיבר ספר דרושים. נפטר ונקבר בטבריה ב-כ"ו באייר ה'תרמ"ד (1884). בניו שהיו אף מחכמי העיר טבריה הדפיסו את הספר "מרפא לנפש" (שחיבר סבם רבי רפאל מאמאן). רבי רפאל חיבר ספרי ש"ת ודרושים, אך מכתביו נדפס רק חיבורו "מרפא לנפש - עיגונא דאיתתא" נדפס על ידי נכדיו בירושלים בשנת ה'תרנ"ד. תשובות רבות שלו נדפסו בספר "פני יצחק" של רבי יצחק בן משה אבולעפיה. יוסף חיים ילוז, אוצרות יוסף, "טוב רואי" עמ' קעה, אשקלון, תשס"א. רפאל מאמאן, מרפא לנפש, ירושלים, תרנ"ד, באתר היברובוקס רשימת הפרסומים של רבי רפאל מאמאן, בקטלוג הספרייה הלאומית רפאל בן שלמה ממן, דף שער בספרייה הלאומית
ז'אן קרניצ'ניק

ז'אן קרינצ'ניק (בסלובנית: Žan Karničnik; נולד ב-18 בספטמבר 1994) הוא כדורגלן סלובני המשחק בעמדת המגן הימני בבלם בצליה. קרינצ'ניק התחיל את הקריירה שלו במחלקת הנוער של דרווגראד ובגיל 19 הצטרף לראדלייה אוב דראווי מהליגות הנמוכות במדינה. בקיץ 2015 קרינצ'ניק חתם במריבור, בה שיחק לרוב בקבוצת המילואים. ב-14 במאי 2017 ערך את הופעת הבכורה שלו בקבוצה הבוגרת בהפסד 3-1 לאלומיניג'. בקיץ 2017 קרינצ'ניק חתם בנ.ש. מורה מהליגה הסלובנית השנייה. ב-24 בספטמבר 2017 הבקיע את שער הבכורה שלו בקריירה בניצחון 0-4 נגד ברדה דוברובו. קרינצ'יק היה שותף לזכייה של המועדון באליפות הראשונה בתולדות המועדון בעונת 2020/2021. ב-15 בינואר 2022 קרינצ'ניק חתם בלודוגורץ ראזגרד מליגת העל הבולגרית. ב-1 בינואר 2023 חזר לסלובניה והושאל לצליה עד לסיום העונה. ב-10 באוגוסט 2021 קרינצ'ניק ערך את הופעת הבכורה שלו בנבחרת סלובניה בניצחון 0-4 נגד מלטה במסגרת מוקדמות מונדיאל 2022. נכלל בסגל נבחרת סלובניה ליורו 2024. מריבור ליגת העל הסלובנית: 2016/2017 מורה הליגה הסלובנית השנייה: 2017/2018 הגביע הסלובני: 2019/2020 ליגת העל הסלובנית: 2020/2021 מדיה וקבצים בנושא ז'אן קרניצ'ניק בוויקישיתוף ז'אן קרניצ'ניק, באתר Transfermarkt ז'אן קרניצ'ניק, באתר Fussballdaten.de (בגרמנית) ז'אן קרניצ'ניק, באתר Soccerway ז'אן קרניצ'ניק, באתר WorldFootball.net ז'אן קרניצ'ניק, באתר National Football Teams ז'אן קרניצ'ניק, באתר FootballDatabase.eu Ryan Dabbs last updated, Slovenia Euro 2024 squad: Matjaz Kek's full team, fourfourtwo.com, ‏2023-10-03 (באנגלית)
DC Universe

האם התכוונתם ל... DC Universe (סטרימינג) (אנ') יקום DC
שמואל דביר

הרב שמואל דביר (ה'תרפ"ה (1924/1925 - י"א באלול ה'תשמ"ט, 10 בספטמבר 1989) היה דיין ישראלי, אב בית דין בבית הדין הרבני בתל אביב. נולד בצ'כוסלובקיה בשנת ה'תרפ"ה, (1924/1925) לחיים מתתיהו ופרידא טמפלר, מצאצאי רבי יחזקאל לנדא. עלה ארצה עם עליית הנוער בתקופת מלחמת העולם השנייה, והועבר למקווה ישראל. למד בישיבת כפר הרא"ה אצל הרב משה צבי נריה, משם עבר לישיבת חברון והיה לתלמידו של הרב יחזקאל סרנא, ולמד גם בכולל "בית זבול". נסמך לרבנות על ידי ראשי ישיבת חברון והרב אליהו ראם. בשנת 1958 (ה'תשי"ט) התמנה לדיין בבית הדין ברחובות ובהמשך בתל אביב. החל מאמצע שנות ה-70 כיהן כאב בית דין בתל אביב. נחשב למומחה לשמות בגיטין, והתיר עגונות. שמו עלה כמועמד למינוי לבית הדין הרבני הגדול. עסק בקבלה וסייע בהוצאה לאור של ספרי רמח"ל, יחד עם הרב חיים פרידלנדר, הרב שלום אולמן והרב יצחק שלמה זילברמן. הרב משה צוריאל למד מפיו ומצטט אותו רבות בספריו. נפטר בפתאומיות מהתקף לב בי"א באלול ה'תשמ"ט (10 בספטמבר 1989) ונקבר בחלקת הנביאים בבית הקברות היהודי בהר הזיתים. בשנת 1950 נישא ליהודית, בתו של הרב אפרים זאב גרבוז. התגורר בבני ברק. בין בניו: הרב חיים דביר - חבר "ועד רבני זק"א" ומנהל מערכת "שולחן ערוך מורשה להנחיל", הרב אריה דביר - דיין ממונות ובורר בבני ברק והרב משה דביר - מפתח תוכנת אוצר החכמה, ולשעבר מנהל פורום אוצר החכמה. כרטיס הקבר של שמואל דביר באתר הר הזיתים. במדרש גבוה לתלמוד בית זבול, הצופה, 30 בנובמבר 1950 שינויים בהרכב בה"ד הרבניים, הצופה, 1 ביולי 1958 נפטר הרב שמואל דביר - אב"ד בת"א, מעריב, 12 בספטמבר 1989 נרשמו לנישואין, הצופה, 9 במאי 1950
דייוויד קייד

דייוויד קייד (באנגלית: David Cade, נולד ב-6 בנובמבר 1987) הוא שחקן קולנוע, טלוויזיה ומפיק אמריקאי. הופעתו הראשונה בקולנוע הייתה ללא קרדיט, בסרט מילק משנת 2008. שנה לאחר מכן הופיע בסרט הקולנוע "Lament to Roswell". בשנת 2010 התארח בסדרות הטלוויזיה סקראבס ו-"Steam Room Stories". באותה שנה שיחק בסרט "טיק". בשנת 2011 שיחק בפרק בסדרת הטלוויזיה שקרניות קטנות. באותה שנה התארח בפרק בסדרה "Futurestates". בשנת 2011 דיבב את קולו של ג'קסון בסדרת האנימציה "וונדי". בין השנים 2010–2013 שיחק בסדרת הטלוויזיה ביג טיים ראש. בין השנים 2013–2017 התארח במספר סדרות טלוויזיה. בשנת 2017 גילם את המפיק המוזיקלי טרי מלצ'ר בסרט הקולנוע "Bigger Than the Beatles". באותה שנה שיחק בסדרות הטלוויזיה "NCIS: לוס אנג'לס" ,"Training Day", בסרט הטלוויזיה "Fatal Defense" ובסרט הקולנוע "אורות הבמה". בשנת 2019 שיחק בסרט אל תוך האפר. בשנת 2021 גילם את באגסי סיגל בסרט הקולנוע לנסקי שביים איתן רוקוואיי. באותה שנה שיחק בסרט הקולנוע "Heart of Champions". דייוויד קייד, ברשת החברתית פייסבוק דייוויד קייד, ברשת החברתית אקס (טוויטר) דייוויד קייד, ברשת החברתית אינסטגרם דייוויד קייד, במסד הנתונים הקולנועיים IMDb (באנגלית) Tom Ford, David Cade Net Worth, Net Worth Post, ‏3 במאי 2017 Exclusive Interview: Pop-Culturalist Chats with Lansky's David Cade - Pop-Culturalist.com, Pop-Culturalist.com, ‏3 ביוני 2021 Programme TV, Films, Actu Ciné, Célébrité - Scoopflix, Scoopflix, ‏באוקטובר 2021 Harvey Keitel, Sam Worthington, Minka Kelly stand out in mob drama 'Lansky', The Patriot Ledger, ‏2 במאי 2021 Stream Online Heart of Champions (2021) Full Movie on Myflixer Movies, Myflixer Movies, ‏6 באוקטובר 2021
סמסונג גלקסי A42 5G

סמסונג גלקסי A42 5G (באנגלית: Samsung Galaxy A42 5G) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-2 בספטמבר 2020 באירוע הווירטואלי Life Unstoppable של סמסונג, והושק ב-11 בנובמבר 2020. הוא מותג מחדש בהודו בשם Samsung Galaxy M42 5G, וב-1 במאי 2021 הושק בסדרת M. הוא יורשו של סמסונג גלקסי A41. המכשיר מצויד במסך מסוג סופר AMOLED בגודל 6.6 אינץ' וברזולוציית 720×1600 פיקסלים, ביחס רוחב-גובה של 20:9. המכשיר מופעל על ידי מעבד בעל שמונה ליבות, כאשר 2 מהן פועלות בתדר עבודה של 2.2 ג'יגה הרץ, וה-6 הנותרות פועלות בתדר עבודה של 1.7 ג'יגה הרץ. במכשיר ישנה מערכת על שבב מדגם Snapdragon 750G מתוצרת קוואלקום. למכשיר אחסון פנימי של בנפח 128 ג'יגה בייט, שניתן להרחיבו באמצעות כרטיס מיקרו SDXC עד ל-512 ג'יגה בייט וזיכרון RAM בנפח 4 או 6 או 8 ג'יגה בייט. כמו כן, המכשיר מופעל על ידי סוללה בקיבולת 5000 מיליאמפר-שעה, במתח טעינה מהירה בת 15 וואט. במכשיר ישנו סורק טביעות אצבע אופטי בתצוגה. המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: חיישן רחב ברזולוציה 48 מגה פיקסל; חיישן אולטרה-רחב בשדה ראייה של 123 מעלות ברזולוציה 8 מגה פיקסל; שני חיישנים נוספים כאשר האחד מיועד לצילום מאקרו, והשני לצילום עומק ברזולוציה 5 מגה פיקסל; המצלמה הקדמית היא חיישן ברזולוציה 20 מגה פיקסל וכמו כן, הממוקמת בחיתוך מסך בצורת U. המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.5. מדיה וקבצים בנושא סמסונג גלקסי A42 5G בוויקישיתוף אתר האינטרנט הרשמי של סמסונג גלקסי A42 5G [Video Samsung Marks a New Era of Innovation With Virtual Experience ‘Life Unstoppable’], news.samsung.com (באנגלית) Samsung Galaxy A42 5G - Full phone specifications, GSMArena.com הוכרז: Samsung Galaxy A42 5G – תמיכה בדור החמישי לשוק הביניים, באתר גאדג'טי, ‏11 באוקטובר 2020
זאזה נאפולי

ולדים ולדימירוביץ' קזנצב (ברוסית: Vladimirovich Kazantsev; נולד ב-14 באפריל 1973), הידוע יותר בשם הבמה זאזה נאפולי (רוסית: Заза Наполи), הוא דמות דראג, זמר, שחקן ואמן פופ רוסי. ולדים קזנצב נולד ב-14 באפריל 1973 בירובייה, מחוז אלטאי. בשנת 1991 סיים את לימודיו במכללה וקיבל תעודת מורה עבור בית ספר יסודי. לאחר שעבד כשנה אחת בתור מורה, עזב ונכנס למכון התרבותי הממלכתי של מזרח סיביר במחלקה לאמנות תיאטרון בהתמחות בתיאטרון וקולנוע. ב-1997 עבר למוסקבה. לפני שהחל במעברו לבירה, התגורר באולן-אודה ועבד בחברת השידור הממלכתית הכל-רוסית לרדיו וטלוויזיה (VGTRK) המקומית, ניגן בתיאטרון ואירח קונצרטים רשמיים. בשנת 1998 הקים את תיאטרון הקרוס-דרסינג, "Paradise Birds" (ציפורי גן עדן). ב-2002 שיחק בסרט הפשע "עידן הקרח". בשנת 2006, השתתף בתור שם הבמה זאזה נאפולי בסדרה "אל תיוולד יפה" ושיחק גם במותחן "גן עדן ארור", הקומדיה "מלכי המשחק", ועוד. בשנת 2007, הפך למגיש הטלוויזיה של התוכנית "Bitch-Love" בערוץ "NTV". ב-2017 הוציא את אלבום אולפן הבכורה שלו בשם "...Для тебя" שכלל כ-22 רצועות והקליט קליפים לשירים מתוכו "Бабушки", "Давайте выпьем" ו-"Подруга". באותה שנה הוציא את אלבומו השני, "...Это можно", אשר כלל כ-12 רצועות. בשנת 2020 הוציא לאור את אלבומו השלישי, "Бархатный рай". באותה שנה היה למנחה תוכנית היוטיוב, "מאחורי זכוכית מגדלת". שנה לאחר מכן, הוציא את אלבומו הרביעי, "!Улыбнись". קזנצב הוא הבעלים של מספר פרסים כגון: "Night Life Awards", "Best Club Show" ו-"Silver Galosh". מדיה וקבצים בנושא זאזה נאפולי בוויקישיתוף אתר האינטרנט הרשמי של זאזה נאפולי זאזה נאפולי, ברשת החברתית אינסטגרם זאזה נאפולי, במסד הנתונים הקולנועיים IMDb (באנגלית) זאזה נאפולי, במסד הנתונים הקולנועיים KinoPoisk (ברוסית) זאזה נאפולי, באתר MusicBrainz (באנגלית) זאזה נאפולי, באתר Yandex.Music (ברוסית) Не узнать: как выглядят Заза Наполи и другие травести-дивы в реальной жизни, Cosmopolitan (ברוסית) Владим Казанцев (Заза Наполи): "Я не получаю от выступления в платье сексуального удовлетворения. Это моя работа!" (новости TopHit), TopHit Легендарная драг-квин Заза Наполи выбирает лучшую селедку под шубой в Москве, Афиша У НТВ — не женское лицо, www.kommersant.ru, ‏2007-06-03 (ברוסית) Рецензия: Заза Наполи - «Это можно...» *** (Слушать), www.intermedia.ru, ‏2017-10-17 (ברוסית) «EVгеника» обвиняет Зазу Наполи в краже «Мигалок», www.intermedia.ru, ‏2017-11-27 (ברוסית) LIVE ENTERTAINMENT - YouTube, www.youtube.com Уважать ЛГБТ? За что?! Научитесь вести себя | Заза Наполи и травести шоу | Чокнуться, נבדק ב-2021-12-01 Не быть похожей, www.kommersant.ru, ‏2007-03-04 (ברוסית) 140 сантиметров Зазы Наполи, EG.RU (ברוסית)
אן לינדה

אן כריסטין לינדה (בשוודית: Ann Christin Linde; נולדה ב-4 בדצמבר 1961) היא פוליטיקאית ודיפלומטית שוודית המשתייכת למפלגת הפועלים הסוציאל-דמוקרטית של שוודיה, אשר מכהנת כשרת החוץ של שוודיה מאז 7 בספטמבר 2019, ראשית בקבינט השני של לוון, והחל מ-30 בנובמבר 2021 בקבינט של אנדשון. בעלת קריירה פוליטית ענפה בפרלמנט השוודי, בממשלה השוודית, במדינות הנורדיות ובאיחוד האירופי. לינדה למדה מדע המדינה, סוציולוגיה וכלכלה באוניברסיטת סטוקהולם, ובעלת תואר ראשון במדעי המדינה מ-1994. במהלך שנות ה-90 לינדה עבדה במשרדי ממשלה שונים, בין היתר במשרד לעניינים חברתיים, במשרד ההגנה ובמשרד החוץ השוודי. בין השנים 2000–2013 הייתה לינדה ראש מערך החוץ של המפלגה הסוציאל-דמוקרטית השוודית, ובשנים 2013–2014 לינדה כיהנה כראש השלוחה האירופית של המפלגה במפלגת הסוציאליסטים האירופאים בבריסל. כמו כן, עבדה במרכז לשלום ולזכויות אדם על שמו של ראש הממשלה לשעבר אולוף פלמה. בין 25 במאי 2016 עד 21 בינואר 2019 כיהנה כשרה לענייני האיחוד האירופי (כחלק ממשרד החוץ השוודי), לאחר כשנתיים בהן לא כיהן שר בתפקיד זה, בהן אחריות המשרד הוטלה על שרת החוץ באותה תקופה. לאחר התפטרות מרגוט ולסטרם בספטמבר 2019 מונתה לינדה לשרת החוץ השוודית. אן לינדה, ברשת החברתית פייסבוק אן לינדה, ברשת החברתית אקס (טוויטר) אן לינדה, ברשת החברתית אינסטגרם
המשט לזכר הצוללת דקר

המשט לזכר לוחמי הצוללת דקר, הוא משט להנצחת זכרם של 69 לוחמי הצוללת שטבעה בשנת 1968. המשט הראשון נערך בשנת 2000 לציון יום השנה למציאת שרידי הצוללת ומתקיים מדי שנה בסמיכות למועד איתור שרידי הצוללת. בתחילת שנת 2000 הזמין חיל הים את המשפחות השכולות להפלגה לאזור נקודת איתורה של הצוללת ולטקס זיכרון ימי שנערך בקרבת מקום, מעל נקודת הימצאה. בעקבות זאת יזמו בני המשפחות את המשט השנתי. המשט הראשון נערך ביום שישי, 16 ביוני 2000, לציון שנה למציאת הצוללת "דקר". במשט לקחו חלק שייטת הצוללות, בית הספר לקציני ים עכו, מועדוני השיט במפרץ חיפה: מועדון שייטים כרמלים ומועדון השיט עכו, מועדוני שיט בארץ, האגודות הימיות ובתי הספר הימיים. במרכז המשט שטה הצוללת החדשה אח"י לויתן, שמעל סיפונה הושלכו זרי זיכרון. המשט, שנערך בין חיפה לעכו, נפתח במעמד השר לפיתוח אזורי שמעון פרס, ובסיומו נערך טקס חלוקת פרסים ותעודות בבית הספר לקציני ים בעכו. משט שני לזכר צוללני אח"י דקר התקיים ב-1 ביוני 2001 בהובלת עמותת דולפין ובשותפות של מועדון שייטים כרמל, מועדון שייטים עכו, עמותת ידידי חיל הים, בית הספר לקציני ים עכו, ועד משפחות אח"י דקר ושייטת הצוללות. האירוע התחיל בטקס הנחת זרים מצוללת, והמשיך בשיוט בו נטלו חלק כ-20 סנוניות וכ-50 ספינות מסוגים וגדלים שונים. השיוט כלל הפלגה מפתח נמל חיפה לאורך חוף המפרץ לכיוון בת גלים ומשם לעכו. לרגל האירוע הונפקה מדליה על ידי עמותת דולפין אשר חולקה למשתתפים, וכך גם בשנים הבאות, מלבד המשט ה-17. המשט ה-17 התקיים במרינה הרצליה והשתתפו בו כאלף שייטים. המשטים ה-21 וה-22 התקיימו במתכונת מצומצמת בשל מגפת הקורונה בישראל. אנדרטת הצוללת אח"י דקר מדיה וקבצים בנושא אח"י דקר בוויקישיתוף נגה כרמי, שיוט לזכר הצוללת אח"י דקר בחיפה, באתר חיפה תאגיד החדשות, ‏22/05/2017 כתב מערכת בין גלים, להפליג בזכרונות, בין גלים, מאי 2008, עמודים 38-40 משט לציון שנה למציאת ה"דקר", באתר ynet, 17 ביוני 2000 עורכי האתר, השנה השנייה שבה מקיים המשט לזכר הדקר, באתר עמותת דולפין, ‏01/06/2001 שיוט לזכר צוללני אח"י דקר ושיוט חומות עכו, באתר קהילת שייטי כרמל, ‏29/05/2015 דפנה וייס, המשט לזכר לוחמי צוללת אח"י דקר, באתר IAS, ‏06/04/2017 ענת כרמי, המשט השנתי לזכר לוחמי הצוללת אח"י דקר, באתר חיפה תאגיד החדשות, ‏05/06/20 זוכרים את אח"י דקר: משט זיכרון עם מאות משתתפים, באתר חדשות 14, ‏04/06/2021
בית הקברות של פאסי

בית הקברות של פאסי (בצרפתית: Cimetière de Passy) הוא בית קברות בשכונת פאסי, ברובע ה-16 של פריז, צרפת. בית הקברות הנוכחי החליף את בית הקברות הקודם (L'ancien Cimetière communal de Passy, שמוקם ברחוב לקן) שנסגר בשנת 1820. בתחילת המאה ה-19, לפי הוראתו של נפוליאון, כול בתי הקברות בפריז יסגרו ויוחלפו בכמה בתי קברות גדולים יותר, וחדשים יותר, שיוקמו מחוץ לבירה. בית הקברות של מונמארטר נבנה בצפון, פר לשז נבנה במזרח, בית הקברות מונפרנאס נבנה בדרום. בית הקברות של פאסי היה תוספת מאוחרת יותר אולם הוא נבנה בהוראת אותו צו. הכניסה הנוכחית של בית הקברות נבנתה בשנת 1934, ועוצבה על ידי רנה ברגר. חומת השמירה של בית הקברות מעוטרת בתבליט שעוצב על ידי לואי ג'אנטיאל. התבליט מנציח את החיילים שנפלו במלחמת העולם הראשונה. נפתח ב-1820 ברובע המגורים והמסחר היוקרתי בגדה הימנית ליד השאנז אליזה, ב-1874 בית הקברות של פאסי הקטן הפך לנקרופוליס של האריסטוקרטיה הפריזאית. בית הקברות מוסתר על ידי סבך עצי ערמון. מגדל אייפל מתנשא מעל בית הקברות וניתן לראותו מרוב חלקי בית הקברות. באו דאי (1919–1997), הקיסר האחרון של וייטנאם נטאלי קליפורד בארני (1876–1972), סופרת ומשוררת אמריקאית ידועה, בעלת סלון ספרותי ואשת חברה לסבית של הבל אפוק. ז'אן-לואי בארו (1910–1994), שחקן ובמאי; קבור עם אשתו, השחקנית מדלין רנו. מריה קונסטנטינובנה בשקירצבה (1858–1884), אמנית רוסיה, מפורסמת בשל יומנה האישי. טריסטאן ברנאר (1866–1947), מחזאי ומשורר יהודי-צרפתי. מרסל דאסו (1892–1986), תעשיין מטוסים יהודי-צרפתי. קלוד דביסי (1862–1918), מלחין צרפתי. אנרי פרמן (1874–1958), חלוץ תעופה אנגלי-צרפתי. אדגר פור (1908–1988), פוליטיקאי צרפתי. גבריאל פורה (1845–1924), מלחין צרפתי. פרננדל (1903–1971), שחקן קולנוע ותיאטרון צרפתי. מוריס גמלן (1872–1958), מפקד צבא צרפת בתחילת מלחמת העולם השנייה. קונסטנטין וירג'יל גאורגיו (1916–1992), סופר עיתונאי וכומר רומני. ז'אן ז'ירודו (1882–1944), סופר, מחזאי ודיפלומט צרפתי. הובר דה ז'יבנשי (1927–2018), מעצב אופנה צרפתי. מדיה וקבצים בנושא בית הקברות של פאסי בוויקישיתוף כתבה בית קברות פאסי באתר פריז וצרפת דרך העדשה אתר האינטרנט הרשמי של בית הקברות של פאסי אתר האינטרנט הרשמי של בית הקברות של פאסי
הרברט ג'ורג' קליין

הרברט ג'ורג' קליין (1 באפריל 1918 - 2 ביולי 2009), נקרא גם הרב קליין, היה ידוע בעיקר כמנהל התקשורת של נשיא ארצות הברית ריצ'רד ניקסון. קליין שימש גם כמזכיר העיתונות (אנ') בשלושה מהקמפיינים של ניקסון ועורך עיתוני קופלי (אנ') בסן דייגו לפני ואחרי שהותו בבית הלבן. קליין נולד ב-1 באפריל 1918 לג'ורג' ג'יי קליין ואיימי מארי קורדס. הוא נישא למרג'ורי ג'י גלבריית' בלונג ביץ' ב-1 בנובמבר 1941. לזוג נולדו שתי בנות. הוא מת בגיל 91 ב-2 ביולי 2009 לאחר שלקה בדום לב בביתו. קליין בוגר ב-1935 בבית הספר התיכון תיאודור רוזוולט (לוס אנג'לס) (אנ') וקיבל תואר ראשון בעיתונאות ב-1940 מאוניברסיטת דרום קליפורניה, שם היה עורך ספורט של ה-"Daily Trojan" (אנ'). שנתיים לאחר שסיים את לימודיו בקולג', הוא התגייס לצי ארצות הברית שם הפך לקצין ושירת עד שנת עד 1946. לאחר תפקיד זה, הוא הפך לעורך החדשות של "פוסט אדבוקאט" וכתב מיוחד עבור העיתונים של קופלי (אנ'). בשנת 1946 מונה קליין לסוכן העיתונות בקמפיין של ריצ'רד ניקסון למושב מחוז הקונגרס ה-12 של קליפורניה (אנ'). ניצחונו של המועמד בבחירות אלה חיזק מערכת יחסים עם הפוליטיקאי הצעיר מקליפורניה. הוא נבחר להיות סוכן העיתונות של ניקסון בקמפיין למושב בסנאט מטעם מדינת קליפורניה, בו הוא התמודד וניצח את הלן גאגן דאגלס (אנ') ב-1950. מ-1950 עד 1968 קליין עבד עבור "איגוד סן דייגו" (אנ'), ושימש תחילה ככותב וכותב מערכת. הוא קודם לעורך עמודי מערכת, עורך משנה ועורך בכיר, לפני שעלה לבסוף לתפקיד העורך. לקמפיין הנשיאותי של דווייט אייזנהאואר בקליפורניה ב-1952, קליין נבחר על ידי ניכסון כמנהל הפרסום. במהלך מסע הבחירות של 1956, ניקסון בחר בו שוב כעוזר מזכיר העיתונות הלאומי שלו. כאשר ניקסון החליט להתמודד על הנשיאות ב-1960, קליין הפך למזכיר העיתונות הלאומי שלו. הוא גם היה מזכיר העיתונות של ניקסון במהלך מסע הבחירות שלו לתפקיד מושל קליפורניה ב-1962. ב-1968, קליין שימש כמנהל התקשורת הלאומי של ניקסון בריצה השנייה שלו לנשיאות. לאחר ההשבעה ב-1969, נבחר קליין להיות מנהל התקשורת החדש של הזרוע המבצעת, תפקיד שמילא עד להתפטרותו ב-1 ביולי 1973. קליין הצטרף שוב למגזר הפרטי לאחר מעורבותו בממשל ניקסון. הוא כיהן בתפקיד סגן נשיא לקשרי תאגידים ב- Metromedia, Inc (אנ'). בין השנים 1973 ל-1977. הוא הפך ליועץ תקשורת מ-1977 עד 1980 לפני ששימש כעורך הראשי של קופלי פרס עד פרישתו ב-2003. קליין היה עמית ב-American Enterprise Institute וחבר באגודת עורכי העיתונים האמריקאית (אנ'). הוא כיהן בדירקטוריון בין השנים 1966 ל-1968. קליין חיבר את הספר "Making It Perfectly Clear", על יחסי האהבה-שנאה של ריצ'רד ניקסון עם התקשורת. הספר יצא לאור על ידי Doubleday (אנ') ב-1980. הספרייה הנשיאותית של ריצ'רד ניקסון - הרברט ג' קליין American Enterprise Institute – הרברט ג' קליין פרויקט הנשיאות האמריקאית - מכתב קבלה של ניקסון USC College News - אוצר טרויאני - הרברט ג' קליין USC מכון ארצות הברית-סין מגזין טיים – האגרטי של ניקסון קורא שבועי בסן דייגו - רוח הרפאים של ניקסון מציאת סיוע לספרייה הנשיאותית של הרברט ג' קליין, דווייט ד' אייזנהאואר הרברט ג'ורג' קליין, באתר "Find a Grave" (באנגלית) Nixon aide, Copley executive Herbert G. Klein, dies at age 91 – San Diego Union-Tribune, 7/2/09 Clymer, Adam (4 ביולי 2009). "Herbert G. Klein, Aide in the Nixon White House, Dies at 91". New York Times. נבדק ב-5 בדצמבר 2013. {{cite news}}: (עזרה) ISBN 0-385-14047-9
נוקיה 5.3

נוקיה 5.3 (באנגלית: Nokia 5.3) הוא טלפון חכם מבוסס אנדרואיד, המיוצר על ידי פוקסקון, ופותח על ידי HMD. הוא הוכרז ב-19 במרץ 2020. הוא יורשו של נוקיה 5.1, ונוקיה 5.1 פלוס. המכשיר שוקל 185 גרם, עוביו 8.5 מ"מ, גובהו 164.3 מ"מ, ורוחבו 76.6 מ"מ. מסך המגע מכסה את רוב שטחו של המכשיר, פרט למצלמה הקדמית שמשתלבת בחלקו העליון, ולמרווח מפלסטיק בתחתית המכשיר עליו חרוט הלוגו של נוקיה. כמו כן, בצידו השמאלי של המכשיר קיים לחצן ייעודי עבור הפעלת העוזר החכם של גוגל. המכשיר מצויד במסך מסוג מסוג "IPS LCD", בגודל 6.55 אינץ' וברזולוציית 720×1600 פיקסלים, ביחס רוחב-גובה של 20:9. המכשיר מופעל על ידי מעבד מתומן ליבות, כאשר 4 מהן פועלות בתדר עבודה של 2 ג'יגה הרץ וה-4 הנותרות פועלות בתדר עבודה של 1.8 ג'יגה הרץ. במכשיר ישנה מערכת על שבב מדגם 665 System-on-Chip מתוצרת קוואלקום. האחסון הפנימי של המכשיר הוא בנפח 64GB, ונפח האחסון ניתן להרחבה באמצעות כרטיס MicroSD עד ל-512 ג'יגה בייט. למכשיר יש זיכרון RAM שהוא בנפח 3, 4 או 6 ג'יגה בייט. כמו כן, המכשיר מופעל על ידי סוללה בקיבולת 4000 מיליאמפר-שעה, שאינה ניתנת להסרה. המכשיר תומך בכרטיסי סים מסוג NanoSIM. המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: מצלמה רחבה ברזולוציה 13 מגה פיקסל; מצלמה אולטרה רחבה בשדה ראייה של 123 מעלות ברזולוציה 5 מגה פיקסל; שתי מצלמות נוספות כאשר האחת מיועדת לצילום מאקרו, והשנייה לצילום עומק ברזולוציה 2 מגה פיקסל; וכן מצלמה קדמית בזווית רחבה ברזולוציה 8 מגה פיקסל. המכשיר הושק כשמותקנת עליו מערכת ההפעלה אנדרואיד 10, וניתן לשדרגו לגרסה אנדרואיד 11. מדיה וקבצים בנושא נוקיה 5.3 בוויקישיתוף אתר האינטרנט הרשמי של נוקיה 5.3 Nokia 5.3 - Full phone specifications, m.gsmarena.com סקירה: נוקיה 5.3 – אנדרואיד בהילוך איטי, באתר The Verifier צחי הופמן, סקירה: נוקיה 5.3 - סמארטפון ב-850 שקל שכדאי לכם לבדוק, באתר The Gadget Reviews Jon Porter, Nokia 8.3 5G announced alongside three more affordable handsets, The Verge, ‏2020-03-19 (באנגלית) גאדג’טי מסקר: Nokia 5.3 – איזון בין מפרט למחיר, באתר www.gadgety.co.il, ‏2020-08-11 TIMESOFINDIA COM | Updated: Mar 20, 2020, 09:37 Ist, nokia 8.3 5g: HMD launches Nokia 8.3 5G, Nokia 5.3 and Nokia 1.3 smartphones: Price, specs and more - Times of India, The Times of India (באנגלית) Android 11 comes to Nokia 5.3, GSMArena.com (באנגלית אמריקאית)